sagorsarker/bangla-wikipedia huggingface dataset:
হর্ষদীপ কৌর

হর্ষদীপ কৌর (; জন্ম: ১৬ ডিসেম্বর ১৯৮৬) হচ্ছেন একজন ভারতীয় সঙ্গীত শিল্পী, যিনি বলিউড হিন্দি, পাঞ্জাবী ও সুফি গানের জন্য পরিচিত। তিনি তার ভাবগাম্ভীর্যের সুফি গানের জন্য "সুফি কা সুলতানা" হিসাবে জনপ্রিয়। দুইটি মেধা ভিত্তিক আপাতবাস্তব টেলিভিশন অনুষ্ঠান খেতাব অর্জনের পর, তিনি বলিউড সঙ্গীতের একজন প্রধান গায়ক হিসাবে নিজেকে প্রতিষ্ঠিত করেন। তিনি ১৬ বছর বয়সী ছিলেন, যখন তার প্রথম বলিউড গান "সাজনা ম্যায় হারি" মুক্তি পায়।
তিনি বিভিন্ন ভারতীয় ভাষায় চলচ্চিত্রের জন্য গান রেকর্ড করেছেন, যেমন হিন্দি, পাঞ্জাবী, তামিল, তেলুগু, মারাঠি, গুজরাটি, বাংলা এবং ও অনেক, এবং ভারতীয় চলচ্চিত্রে নিজেকে একজন নেপথ্য গায়ক হিসাবে প্রতিষ্ঠিত করেন। তিনি এ আর রহমান, প্রিতম চক্রবর্তী, বিশাল-শেখর, সেলিম-সুলাইমান, শঙ্কর-এহসান-লায়, অমিত ত্রিবেদী, শান্তনু মৈত্র, তনিষ্ক বাগচী, হিমেশ রেশামিয়া, সঞ্জয় লীলা ভন্সালী, সোহেল সেন সহ অনেক বিশিষ্ট সঙ্গীত পরিচালকের সঙ্গে কাজ করেছেন। তিনি কয়েকজন ভারতীয় শিল্পীর মধ্যে অন্যতম, যিনি হলিউডের চলচ্চিত্রের জন্য গান গেয়েছেন। তার এ আর রহমান সুরারোপিত আর.আই.পি গানটি, অস্কার বিজয়ী পরিচালক ড্যানি বয়েল পরিচালিত "ওয়ান হান্ড্রেড টুয়েন্টি সেভেন আওয়ারস" চলচ্চিত্রের একটি অংশ।
"রকস্টার" চলচ্চিত্রের "কাতিয় কারু", "জাব তক হ্যায় জান" থেকে "হীর", "রং দে বাসন্তী" থেকে "ইক অঙ্কার", "রইস" থেকে " জালিমা", "বার বার দেখো" থেকে "নাচদে নে সারে", "ব্যান্ড বাজা ভারত" থেকে "বারি বারসি", "ইয়ে জওয়ানি হ্যায় দিওয়ানি" থেকে "কবিরা", "ককটেল" থেকে "জুগনি জ্বি", "ব্যারেলি কি বরফি" থেকে "টুইস্ট কমরিয়া" ও "রাজী" থেকে "দিলবারো" হচ্ছে তার উল্লেখযোগ্য জনপ্রিয় গান।
হর্ষদীপ কৌর দিল্লির একটি শিখ পরিবারে ১৬ ডিসেম্বর জন্মগ্রহণ করেন এবং তিনি তার বাবা সবিন্দর সিং থেকে সঙ্গীত আয়ত্ত করেন, যিনি একটি সঙ্গীতের বাদ্যযন্ত্রের কারখানা সত্ত্বাধিকারী। তিনি নয়াদিল্লির নিউ ইরা পাবলিক স্কুলে পড়াশোনা করেন পড়াশোনার পাশাপাশি, তিনি ছয় বছর বয়স থেকে সঙ্গীত শিখেন। তিনি দিল্লি মিউজিক থিয়েটার থেকে মি. তেজপাল সিংয়ের কাছে ভারতীয় শাস্ত্রীয় সংগীত শিখেন, যিনি সিং ব্রাদার্স হিসাবে জনপ্রিয়, এবং জর্জ পুলিনকলা-এর কাছে পশ্চিমের শাস্ত্রীয় সংগীত শিখেন। পরে, বারো বছর বয়সে বিশ্ব সংগীত আয়ত্তের জন্য, তিনি দিল্লি স্কুল অফ মিউজিক-এ পিয়ানো বাজানো শিখেন।
স্টার প্লাস সংগীতভিত্তিক আপাতবাস্তব টেলিভিশন অনুষ্ঠান "দ্য ভয়েস" অনুষ্ঠানে হর্ষদীপ কৌর কোচ হন, এতে তার সঙ্গে বিচারক হিসাবে ভূমিকা পালন করেন আদনান সামি, কনিকা কাপুর ও আরমান মালিক এবং অন্য কোচ হিসাবে ও "সুপার গুরু" এ আর রহমান।
কৌর ২০০৮ সালের সেপ্টেম্বরে এনডিটিভি ইমেজিনে অনুষ্ঠিত সংগীত প্রতিযোগিতা "জুনুন - কুচ কার দিখানে কা" বিজয়ী হন। তিনি সুফি কি সুলতান ঘরানা থেকে তার পরামর্শক উস্তাদ নুসরাত ফতেহ আলী খানের সঙ্গে প্রতিযোগিতা করেন। প্রতিযোগিতার মহোৎসব অনুষ্ঠানে আমন্ত্রিত প্রধান অতিথি অমিতাভ বচ্চন তাকে "সুফি কি সুলতানা" উপাধিতে ভূষিত করেন।
অনুষ্ঠানটিতে তিনটি ঘরানার মধ্যে প্রতিযোগিতা হয়, এগুলো - সুফি, লোক ও বলিউড। শিল্পীরা ভারত ও পাকিস্তান থেকে অনুষ্ঠানটিতে অংশগ্রহণ করেন। কৌর এক অনন্য সুফি পোশাক পরিধান করতেন, বিশেষ করে যখন তিনি সুফি গান প্রদর্শন করতেন এবং এটিই তার পরিচিতির একটি অংশ হয়ে উঠে।
কৌর ২০১৫ সালের ২০ মার্চ মুম্বাইয়ে তার বাল্যবন্ধু মানকীত সিংকে বিয়ে করেন।
মুহাম্মদ ওয়াক্কাস

মুহাম্মদ ওয়াক্কাস (১৫ জানুয়ারি ১৯৫২–৩১ মার্চ ২০২১) বাংলাদেশের একজন রাজনীতিবিদ ও ইসলামী ব্যক্তিত্ব ছিলেন। তিনি যশোর-৫ আসনের সাবেক সাংসদ, ধর্ম বিষয়ক মন্ত্রণালয় ও পানি সম্পদ মন্ত্রণালয়ের সাবেক প্রতিমন্ত্রী, জমিয়তে উলামায়ে ইসলাম বাংলাদেশের একাংশের সভাপতি ও আল হাইআতুল উলয়ার সহ-সভাপতি ছিলেন।
মুফতি মুহাম্মদ ওয়াক্কাস ১৫ জানুয়ারি ১৯৫২ সালে যশোর জেলার মনিরামপুর উপজেলার বিজয়রামপুর গ্রামে জন্মগ্রহণ করেন। তার পিতা ইসমাইল ও মাতা নূর জাহান বেগম। তিনি আলিয়া মাদরাসা থেকে দাখিল, আলিম, ফাযিল এবং কওমী থেকে দাওরায়ে হাদীস পাশ করেন। ১৯৭৬ সালে ভারতের দারুল উলুম দেওবন্দ থেকে ‘মুফতি’ ডিগ্রি লাভ করেন। তিনি যশোর মাদানী নগর মাদ্রাসার প্রতিষ্টাতা প্রিন্সিপাল হিসেবে দায়িত্ব পালন করছিলেন। তার ৩ ছেলে ও ৪ মেয়ে।
মুফতি মুহাম্মদ ওয়াক্কাস বাংলাদেশ তথা ভারত উপমহাদেশের সবচেয়ে পুরানো ধর্মভিত্তিক রাজনৈতিক দল জমিয়তে উলামায়ে ইসলামে নেতা। তিনি ১৯৮৬, ১৯৮৮, ১৯৯১, ১৯৯৬, ২০০১, ২০০৮ ও ২০১৮ সালের জাতীয় সংসদ নির্বাচনে অংশ গ্রহণ করেন। তন্মধ্যে ১৯৮৬, ১৯৮৮ ও ২০০১ সালে যশোর-৫ আসন থেকে সংসদ সদস্য নির্বাচিত হন। ১৯৮৮ সালে ধর্ম বিষয়ক মন্ত্রণালয় ও পানি সম্পদ মন্ত্রণালয়ের প্রতিমন্ত্রী হিসেবে দায়িত্ব পালন করেন।
মুহাম্মদ ওয়াক্কাস তৃতীয় জাতীয় সংসদ নির্বাচনে যশোর-৫ আসনে স্বতন্ত্র প্রার্থী হিসেবে সর্বপ্রথম সংসদ সদস্য নির্বাচিত হন। এর পর যোগ দেন জাতীয় পার্টিতে এবং চতুর্থ জাতীয় সংসদ নির্বাচননে জাতীয় পার্টির সাংসদ হিসেবে দায়িত্ব পালন করেন। অষ্টম জাতীয় সংসদ নির্বাচনে জমিয়তে উলামায়ে ইসলাম বাংলাদেশের হয়ে বিএনপির নেতৃত্বাধীন চারদলীয় ঐক্যজোট থেকে সংসদ সদস্য নির্বাচিত হন।
১৯৯১ সাল থেকে ২০১৫ সালের ৭ নভেম্বর পর্যন্ত জমিয়তে উলামায়ে ইসলমে বাংলাদেশের মহাসচিব হিসেবে দায়িত্ব পালন করেন। এর পর নির্বাহী সভাপতি। ২০১৭ সালে জমিয়ত বিভক্ত হলে তিনি একাংশের সভাপতি নির্বাচিত হন। 
মুফতি ওয়াক্কাস ৩১ মার্চ ২০২১ সালে ঢাকার শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতাল চিকিৎসাধীন অবস্থায় মৃত্যুবরণ করেন।
অপারেশন ড্রাগন কিং

অপারেশন ড্রাগন কিং (Operation Dragon King) আনুষ্ঠানিকভাবে অপারেশন নাগামিন (ইংরেজি: Operation "Nagamin," ) নামে পরিচিত। নে উইন এর সমাজতান্ত্রিক শাসনামলে বার্মার উত্তরাঞ্চলীয় আরাকানে (বর্তমান মিয়ানমারের রাখাইন রাজ্য) তাতমাডো (মিয়ানমারের সামরিক বাহিনীর আনুষ্ঠানিক নাম) এবং অভিবাসন কর্মকর্তাদের দ্বারা এই সামরিক অভিযানটি পরিচালিত হয়। নে উইন ছিলেন ১৯৬২ সাল থেকে ১৯৮৮ সাল পর্যন্ত সমাজতান্ত্রিক বার্মার একনায়ক।
রোহিঙ্গা জনগোষ্ঠী হচ্ছে বার্মার উত্তর আরাকান, বার্মা এর (বর্তমান মিয়ানমারের রাখাইন রাজ্য) ক্ষুদ্র নৃগোষ্ঠী, যারা বর্মী সরকার ও সংখ্যাগুরু বৌদ্ধদের দ্বারা ঐতিহাসিক নির্যাতনের শিকার হয়েছে। জেনারেল নে উইন এবং তার বার্মা সোশ্যালিস্ট প্রোগ্রাম পার্টি (BSPP) ১৯৬২ সালে সামরিক অভ্যুত্থানের মাধ্যমে ক্ষমতা দখল করলে, রোহিঙ্গাদের রাজনৈতিক ও সামাজিক সংগঠনগুলোকে আনুষ্ঠানিকভাবে বন্ধ করে দেয়া হয়। প্রতিবেশী বাংলাদেশে স্বাধীনতা যুদ্ধ সমাপ্ত হলে তাদের রাষ্ট্রে "বিদেশী আক্রমণকারীদের" অনুপ্রবেশ নিয়ে বর্মী সরকারের ভয় বৃদ্ধি পায়। তাই ১৯৭৭ সালে সরকার অপারেশন ড্রাগন কিং এর জন্য প্রস্তুতি শুরু করে, যার সূচনা হয় পরবর্তী বছরের শুরুতেই।
অপারেশন ড্রাগন কিং এর আনুষ্ঠানিক উদ্দেশ্য ছিল উত্তর আরাকানের নাগরিকদেরকে নিবন্ধিত করা এবং জাতীয় আদমশুমারির পূর্বে তথাকথিত "বিদেশীদেরকে" সেই অঞ্চল থেকে বিতাড়িত করা। অভিবাসন কর্মকর্তা-কর্মচারী এবং সামরিক কর্মীগণ মিলে এই সামরিক অভিযান পরিচালনা করে, এবং রোহিঙ্গা শরণার্থীগণ অভিযোগ করে বলে বার্মার সামরিক কর্মীরা তাদেরকে ভীতি প্রদর্শন, ধর্ষণ ও হত্যার দ্বারা জোড়পূর্বক গ্রাম উচ্ছেদ করেছে।
১৯৭৮ সালের ৬ ফেব্রুয়ারিতে, সিত্তুই জেলার সাক্কিপাড়া গ্রামে এই সামরিক অভিযান শুরু হয়, যেখানে প্রচুর সংখ্যক বেসামরিক নাগরিককে একত্রিত করা হয়। তিন মাসের বেশি সময়ের মধ্যে, প্রায় দুই থেকে আড়াই লক্ষ রোহিঙ্গা শরণার্থী বাংলাদেশে পালিয়ে আসে। বর্মী সরকার হিসাব করে বলে, দেড় লক্ষ রোহিঙ্গা এই সামরিক অভিযানের সময় বাংলাদেশে পালিয়ে গেছে, এবং প্রচার করে যে, এত সংখ্যক রোহিঙ্গার বাংলাদেশে চলে যাওয়ার দ্বারা এটাই প্রতীয়মান হয় যে তারা আসলে মিয়ানমারের "অবৈধ অভিবাসী"। ইন্টারন্যাশনাল কমিটি অফ দ্য রেড ক্রস (IRCC) এবং বাংলাদেশ সরকার শরণার্থীদেরকে জরুরি ত্রাণ সহায়তা দান করে, কিন্তু শরণার্থী সঙ্কট এতটাই বেশি ছিল যে তা এই জরুরি ত্রাণ সহায়তাকে ছাড়িয়ে যায়। বাংলাদেশ জাতিসংঘের কাছে সহায়তা প্রার্থনা করে, এবং এর ফলে বাংলাদেশে একটি ইউএনএইচসিআর (জাতিসংঘ শরণার্থীবিষয়ক হাইকমিশনার) ত্রাণ দল পাঠানো হয়।
১৯৭৮ সালের ৩১শে জুলাই বার্মা এবং বাংলাদেশ সরকার রোহিঙ্গা শরণার্থীর প্রত্যাবাসন বিষয়ে একটি চুক্তিতে পৌঁছান, এবং এর ফলে ১,৮০,০০০ রোহিঙ্গা বার্মায় প্রত্যাবাসন করে।
অপারেশন পিয়ি থায়া

অপারেশন পিয়ি থায়া (; "অপারশন সুন্দর ও পরিষ্কার জাতি") হল তাতমাডো (মিয়ানমারের সামরিক বাহিনী) এর দ্বারা রাখাইন রাজ্যের উত্তরাঞ্চলে মিয়ানমার-বাংলাদেশ সীমান্তের কাছে পরিচালিত একটি সামরিক অভিযান। এই অভিযানটি ১৯৯১ এবং ১৯৯২ সালে আনুষ্ঠানিকভাবে রোহিঙ্গা সলিডারিটি অরগানাইজেশন (RSO)-এর সামরিক শক্তি সম্প্রসারণের প্রতিক্রিয়ায় মিয়ানমারের রাজ্য আইন ও শৃঙ্খলা পুনরুদ্ধার পরিষদ-এর সামরিক জান্তার অধীনে সংঘটিত হয়।
১৯৭৮ সালের অপারেশন ড্রাগন কিং এর মত, এই সামরিক অভিযানের আনুষ্ঠানিক সরকারি ব্যাখ্যা ছিল এই যে, এই অভিযানটি আরাকান অঞ্চল থেকে তথাকথিত "বিদেশীদেরকে" বিতাড়িত করতে, এবং আরএসও বিদ্রোহীদেরকে বন্দী করতে পরিচালনা করা হচ্ছে। এর ফলে যে সহিংসতার সৃষ্টি হয়, তার ফলে দুই থেকে আড়াই লক্ষ বেসামরিক রোহিঙ্গা জনগণ তাদের নিজ বাসভূমি থেকে বিচ্ছিন্ন হয় (বেশিরভাগই প্রতিবেশী বাংলাদেশে পালিয়ে যায়)। কিন্তু এই সামরিক অভিযানটি আরএসও বিদ্রোহীদের আরও বেশি আক্রমণকে প্রতিহত করতে ব্যর্থ হয়, যেটা ১৯৯০ এর দশকের শেষ পর্যন্ত অব্যাহত ছিল।
১৯৯১ সালের ডিসেম্বর মাসে তাতমাডো সৈন্যরা সীমান্ত অতিক্রম করে, এবং ভুলবশত বাংলাদেশী সামরিক আউটপোস্টে গুলিবর্ষণ করে, এর ফলে বাংলাদেশ-মিয়ানমার সম্পর্কে অল্পদিনের জন্য টানাপোড়েনের সৃষ্টি হয়।
বাংলাদেশ বিদ্যালয় মাস্কাট

ওমানের বাংলাদেশি নাগরিকদের জন্য বাংলাদেশ বিদ্যালয় মাস্কাট একটি স্কুল। বিদ্যালয়টি বাঙালি সম্প্রদায়ের শিশুদের জন্য বাংলাদেশ দূতাবাস এবং ওমান সালতানাতের পৃষ্ঠপোষকতা ও ওমান শিক্ষা মন্ত্রণালয়ের অনুমোদনে প্রতিষ্ঠিত হয়। এটি ৩ সেপ্টেম্বর ১৯৯৬ সালে প্রতিষ্ঠিত হয়েছিল এবং ৯ নভেম্বর ১৯৯৬ সালে আনুষ্ঠানিকভাবে উদ্বোধন করা হয়েছিল। বিদ্যালয়টি ব্রিটিশ নাগরিক মিঃ রবার্ট কুসওয়ার্থকে বিদ্যালয়ের প্রথম অধ্যক্ষ হিসাবে নিযুক্ত করেছিল। ওমান সালতানাতের কমিউনিটি স্কুলসমূহের নীতিমালা ও নির্দেশনা অনুযায়ী বিদ্যালয়টি পরিচালিত হয়। বিদ্যালয়টি প্রতিষ্ঠা করেছিলেন মরহুম মেজর জেনারেল আমিন আহমেদ চৌধুরী, যখন তিনি ওমান সালতানাতে বাংলাদেশের রাষ্ট্রদূত হিসাবে দায়িত্ব পালন করছিলেন।
বিদ্যালয়টির একটি ফুটবল মাঠ, ক্রিকেট নেট এবং বাস্কেটবল কোর্ট রয়েছে।
বিদ্যালয়ের গ্রন্থাগারটি বিশেষ এবং সাধারণ পাঠ্য উপাদানে ভরপুর। গ্রন্থাগারটি সকল বয়সের শিক্ষার্থীদের জন্য উন্মুক্ত। গ্রন্থাগারের বিকাশের জন্য শিক্ষার্থীরা এখানে স্বেচ্ছাসেবামূলক কাজ করে থাকে।
সাম্প্রতিক সফটয়্যার এবং সম্পূর্ণ নেটওয়ার্কিংসম্পন্ন উন্নত কম্পিউটার ল্যাব রয়েছে। শিক্ষার্থীদের জন্য রয়েছে স্বতন্ত্র ওয়ার্ক স্টেশন।
আর্ট রুমটি বিভিন্ন মাধ্যমগুলিতে কাজ করার সময় শিক্ষার্থীদের স্বতন্ত্রভাবে সমর্থন করে। এই বিদ্যালয়ের শিক্ষার্থীরা আন্তঃস্কুল প্রতিযোগিতায় বেশ কয়েকটি পুরস্কার জিতেছে এবং তাদের কাজগুলো স্কুল পত্রিকা এবং ঘরের প্রকাশনাগুলোতে প্রকাশিত হয়।
প্রার্থনা কক্ষটি প্রতিদিন বিদ্যালয় চলাকালে খোলা রাখা হয়।
বিদ্যালয়ের একটি বিশাল খেলার মাঠ রয়েছে যেখানে সারা বছর জুড়ে ফুটবল এবং ক্রিকেটের অভ্যন্তরীণ ম্যাচগুলি আয়োজন করা হয়। খেলার মাঠের একটি অংশে ইভেন্টের সময় ছায়া দেওয়ার জন্য প্রচুর ছা্উনি রয়েছে এবং একটি বাস্কেটবল কোর্ট রয়েছে যেখানে ছেলে-মেয়েদের বাস্কেটবল ম্যাচগুলি আয়োজন করা হয়।
আগে বিদ্যালয়ের ফুটবল মাঠে ঘাস ছিল না, যার ফলে অনেক সময় শিক্ষার্থীরা এ জাতীয় মাঠে খেলতে অসুবিধার মুখোমুখি হত। ২০১৭ সালের ফেব্রুয়ারিতে, সাবিনা আক্তার মজুমদারের নেতৃত্বে একটি নতুন পরিচালনা পর্ষদ নিয়োগ দেওয়া হয়েছিল। অভিভাবক সমাবেশের বক্তৃতায় তিনি স্কুল খেলার মাঠের বিষয়টি উত্থাপন করেছিলেন। তিনি এই সমস্যাটি সমাধানের জন্য ঘাস রোপণ বা কৃত্রিম তৃণাচ্ছাদিত জমি বা কৃত্রিম গালিচা তৈরি করার প্রতিশ্রুতি দিয়েছিলেন। এই উদ্যোগটি মার্চ ২০১৮ অবধি বিলম্বিত হয়েছিল, যতক্ষণ না ওমানে প্রতিষ্ঠিত একটি বাঙালি সম্প্রদায় গোষ্ঠী যা চট্টগ্রাম অ্যাসোসিয়েশন বা "চট্টগ্রাম সমিতি" নামে পরিচিত প্রতিষ্ঠানটি ১০,১০০ ওমানি রিয়াল (২২,০০০,০০ টাকা) দান করেছিল। প্রকল্পটি জুন ২০১৮ এ শেষ হয়েছিল এবং মাঠটি আনুষ্ঠানিকভাবে অক্টোবরে ২০১৮ সালে একটি আন্তঃস্কুল ফুটবল টুর্নামেন্টের সময় উদ্বোধন করা হয়েছিল। 
এই পরিষদটি বিদ্যালয়ের শিক্ষার্থী, শিক্ষকের ভোট এবং বাছাই প্যানেলের সাক্ষাৎকারের মাধ্যমে নির্বাচিত ২৮ জন সদস্য দ্বারা গঠিত।
শেখ সুজাত মিয়া

শেখ সুজাত মিয়া হলেন বাংলাদেশ জাতীয়তাবাদী দলের রাজনীতিবিদ। হবিগঞ্জ -১ আসনের সাবেক সংসদ সদস্য। ফেব্রুয়ারি ১৯৯৬ সালের নির্বাচনে তিনি প্রথম সংসদ সদস্য নির্বাচিত হয়েছিলেন। উপ-নির্বাচনে ২০১১ থেকে ২০১৪ পর্যন্ত তিনি সংসদ সদস্য ছিলেন।
শেখ সুজাত মিয়া হবিগঞ্জ জেলার নবীগঞ্জ উপজেলায় জন্মগ্রহণ করেন।
শেখ সুজাত মিয়া বাংলাদেশ জাতীয়তাবাদী দলের প্রার্থী হিসাবে ফেব্রুয়ারি ১৯৯৬ সালের নির্বাচনে তিনি হবিগঞ্জ -১ থেকে প্রথম সংসদ সদস্য নির্বাচিত হয়েছিলেন। ২০১১ সালে দেওয়ান ফরিদ গাজীর মৃত্যুর পর উপনির্বাচনে তিনি সংসদ সদস্য নির্বাচিত হন।
রোহিঙ্গা সলিডারিটি অরগানাইজেশন

রোহিঙ্গা সলিডারিটি অরগানাইজেশন (Rohingya Solidarity Organisation or RSO) একটি রোহিঙ্গা রাজনৈতিক সংগঠন যা তাতমাডো-র (মিয়ানমারের সামরিক বাহিনী) দ্বারা পরিচালিত একটি বৃহদায়তনিক সামরিক অভিযান অপারেশন ড্রাগন কিং এর পর ১৯৮২ সালে প্রতিষ্ঠিত হয়। এই সংগঠনটি অতীতে একটি জঙ্গি সংগঠন ছিল, কিন্তু এর সশস্ত্র শাখাটি ১৯৮৮ সালে রোহিঙ্গা ন্যাশনাল আর্মি (RNA) তে যুক্ত হওয়ার ফলে সংগঠনটির সশস্ত্র জঙ্গি উপাদানটি বিলুপ্ত হয়ে গেছে।
রাখাইন রাজ্যের আঞ্চলিক বিশেষজ্ঞগণ ২০০০ এর দশকের প্রথম দিকে আরএসও-কে একটি সক্রিয় জঙ্গি বাহিনী দাবি করে এর অস্তিত্ব নিয়ে বিতর্কের সৃষ্টি করেছিল। ২০১৬ সালের অক্টোবরে বর্ডার পোস্টগুলোতে আক্রমণের জন্য আরাকান রোহিঙ্গা সালভেশন আর্মি (ARSA) দায় স্বীকার করার পূর্বে মিয়ানমার সরকার আরএসও-কে দায়ী করেছিল।
১৯৯০ এর দশকে, রোহিঙ্গা সলিডারিটি অরগানাইজেশন (RSO) এর সামরিক ঘাটির অবস্থান ছিল বাংলাদেশের দক্ষিণাঞ্চলের কক্সবাজার জেলায়। ১৯৯১ সালে সাংবাদিক বারটিল লিন্টনারের একটি মাঠ পর্যায়ের প্রতিবেদন অনুসারে, আরএসও এর কাছে উল্লেখযোগ্য পরিমাণে হালকা মেশিন গান, একে-৪৭ এসল্ট রাইফেল, আরপিজি-২ রকেট লাঞ্চার, ক্লেমোর মাইন এবং বিষ্ফোরক ছিল।
আরএসও এর সামরিক সম্প্রসারণের কারণে বাংলাদেশ-মায়ানমার সীমান্ত দিয়ে আরএসও বিদ্রোহীদের বিতাড়িত করতে মিয়ানমার সরকার একটি ব্যাপক পর্যায়ে পালটা আক্রমণ শুরু করে। ১৯৯১ সালের ডিসেম্বর মাসে তাতমাডো সৈন্যরা সীমান্ত অতিক্রম করে, এবং ভুলবশত বাংলাদেশী সামরিক আউটপোস্টে গুলিবর্ষণ করে, এর ফলে বাংলাদেশ-মিয়ানমার সম্পর্কে অল্পদিনের জন্য টানাপোড়েনের সৃষ্টি হয়। ১৯৯২ সালের এপ্রিলে আড়াই লক্ষ রোহিঙ্গা বেসামরিক জনগণকে জোরপূর্বক রাখাইন রাজ্যের উত্তরাঞ্চল থেকে বিতাড়িত করা হয়, এর ফলে এই এলাকায় সামরিক অভিযানের পরিমাণ বৃদ্ধি পায়।
১৯৯৪ সালের এপ্রিল মাসে, প্রায় ১২০ জন আরএসও বিদ্রোহী নাফ নদী পাড় হয়ে মিয়ানমারের মংডু টাউনশিপ প্রবেশ করে, যে নাফ নদী মিয়ানমার ও বাংলাদেশের সীমান্ত তৈরি করেছে। ১৯৯৪ সালের ২৮ এপ্রিল মংদু এর বিভিন্ন এলাকায় আরএসও বিদ্রোহীরা ১২টি বিষ্ফোরক স্থাপন করেছিল। এদের মধ্যে ৯টি বিষ্ফোরিত হয়েছিল, যার ফলে একটি অগ্নিনির্বাপক যানবাহন, কয়েকটি দালান ক্ষতিগ্রস্ত হয়, এবং চারজন বেসামরিক লোক গুরুতরভাবে আহত হয়।
১৯৯৮ সালের ২৮ অক্টোবরে, রোহিঙ্গা সলিডারিটি অরগানাইজেশন আরাকান রোহিঙ্গা ইসলামিক ফ্রন্ট এর সাথে যুক্ত হয়, এবং আরাকান রোহিঙ্গা ন্যাশনাল অরগানাইজেশন (ARNO) প্রতিষ্ঠিত হয়, যাকে কক্সবাজারে নির্বাসনে থেকে পরিচালিত করা হত। এই সংগঠনের সশস্ত্র শাখা হিসেবে রোহিঙ্গা ন্যাশনাল আর্মি (RNA) প্রতিষ্ঠিত হয়।
২০০২ সালে আফগানিস্তানে সিএনএন আল-কায়দার আর্কাইভ থেকে কয়েক ডজন ভিডিওটেপ পায়, যেখানে দেখানো হয় যে, মিয়ানমার থেকে আসা বিদ্রোহীরা আফগানিস্তানে গিয়ে প্রশিক্ষণ নিচ্ছে। অন্যান্য ভিডিওটেপগুলোতে আরবী ভাষায় "মিয়ানমার" লেখা ছিল, এবং এটা ধরে নেয়া হয়েছিল যে এই ভিডিও ফুটেজগুলো মিয়ানমারেই নেয়া হয়েছে, যদিও সেটার সত্যতা প্রতিপাদন করা হয়নি। এশিয়ার ইন্টেলিজেন্স সোর্স অনুসারে, আরএসও-তে নতুন রোহিঙ্গা সদস্যদেরকে অংশগ্রহণের জন্য উপহার হিসেবে ৩০,০০০ বাংলাদেশি টাকা (৫২৫ মার্কিন ডলার) প্রদান করা হত, এবং তাদের মাসিক আয় ছিল প্রতি মাসে ১০,০০০ টাকা (১৭৫ মার্কিন ডলার)। যেসব জঙ্গি যুদ্ধে মারা যেত তাদের পরিবারকে ক্ষতিপূরণ হিসেবে এক লক্ষ টাকা দেয়া হত (১,৭৫০ মার্কিন ডলার)। এদের মৃত্যুর পর পরিবারকে এক লক্ষ টাকা ক্ষতিপূরণ দেবার অঙ্গিকারটি অনেক তরুণ রোহিঙ্গা পুরুষকে (যেখানে রোহিঙ্গাদের বেশিরভাগই গরিব) পাকিস্তানে গিয়ে প্রশিক্ষণ নিয়ে আফগানিস্তানে আত্মঘাতি হামলা করতে অনুপ্রাণিত করেছে।
ইন্তেখাব দিনার

ইন্তেখাব দিনার বাংলাদেশী টেলিভিশন ও চলচ্চিত্র অভিনেতা। তিনি সালাহউদ্দিন লাভলু পরিচালিত "ঘোর" নাটকে অভিনয় করে টেলিভিশন নাটকে আত্মপ্রকাশ করেন।
১৯৯৫ সালে দিনার "নাগরিক নাট্য সম্প্রদায়ে" যোগদান করেন। নুরুল দিনের সারজীবন, ওচলাইতন, মৃত্যু সংবাদ, গ্যালিলিও, দেওয়ান গাজীর কিস্সা, শঙ্খ চিল সহ একাধিক মঞ্চনাটকে অভিনয় করেছিলেন। সালাউদ্দিন লাভলু পরিচালিত "ঘোর" নাটকে অভিনয় করে টেলিভিশন নাটকে আত্মপ্রকাশ করেন।
এছাড়াও তিনি চলচ্চিত্রেও অভিনয় করেছেন। প্রথম অভিনয় করেন তৌকীর আহমেদের জয়যাত্রায়, এরপর বাদল রহমানের "ছানা ও মুক্তিযুদ্ধ", বদরুল আনাম সৌদের "খণ্ডগল্প ’৭১", তামিম নূরের "ফিরে এসো বেহুলা"' ও মুরাদ পারভেজের "বৃহন্নলা" চলচ্চিত্রে।
ইন্তেখাব দিনার ১৯৭৫ সালের ১৫ জানুয়ারি ময়মনসিংহ জেলায় জন্মগ্রহণ করেন। তার বাবা শহিদুল আলম ও মা লায়লা নার্গিস। এক ভাই বোনের মধ্যে তিনিই বড়। তিনি ২০১৩ সালে অভিনেত্রী বিজরী বরকতুল্লাহ কে বিবাহ করেন। তাদের একমাত্র কন্যা সন্তানের নাম উর্বানা শওকত।
তিনি গভঃ ল্যাবরেটরি স্কুল থেকে মাধ্যমিক পাশ করেন। উচ্চমাধ্যমিক পাশ করেন সরকারী বিজ্ঞান কলেজ থেকে। পরবর্তীতে ঢাকা বিশ্ববিদ্যালয় থেকে অ্যাকাউন্টিং এ গ্রাজুয়েশন সম্পূর্ণ করেন।‌
মিলেনিয়াম স্কলাস্টিক স্কুল এন্ড কলেজ

মিলেনিয়াম স্কলাস্টিক স্কুল এন্ড কলেজ উত্তরবঙ্গের একটি ইংরেজি-মধ্যম শিক্ষাপ্রতিষ্ঠান। এটি বাংলাদেশের বগুড়ার জাহাঙ্গিরাবাদ সেনানিবাসে অবস্থিত। স্কুলটি ১৯৯৮ সালে প্রতিষ্ঠিত হয়েছিল। প্রতিষ্ঠানটি দেশের উত্তরাঞ্চলে বৃহত্তম ইংলিশ সংস্করণ স্কুল অ্যান্ড কলেজ।
এর মধ্যে রয়েছে:
কেটি ম্যাকগিল

২০১৮ সালের জুনে, তাকে আইসিসি মহিলা ওয়ার্ল্ড টি-টোয়েন্টি কোয়ালিফায়ার টুর্নামেন্টের জন্য স্কটল্যান্ডের দলে জায়গা দেওয়া হয়েছিল। তিনি ৭ জুলাই ২০১৮-তে বিশ্ব টি-টোয়েন্টি বাছাইপর্বে উগান্ডার বিপক্ষে স্কটল্যান্ডের হয়ে তার মহিলাদের টি-টোয়েন্টি আন্তর্জাতিক (মহিলা টি২০আই )-এ অভিষেক করেন। 
২০১৯ সালের মে মাসে স্পেনের আইসিসি মহিলা কোয়ালিফায়ার ইউরোপ টুর্নামেন্টের জন্য তাকে স্কটল্যান্ডের দলে জায়গা দেওয়া হয়েছিল। আগস্ট ২০১৯ এ, স্কটল্যান্ডের ২০১৯ আইসিসি মহিলা ওয়ার্ল্ড টি-টোয়েন্টি কোয়ালিফায়ার প্রতিযোগিতার জন্য তাকে স্কটল্যান্ডের দলে জায়গা দেওয়া হয়েছিল।
সাধারণ আপেক্ষিকতায় সঠিক সমাধান

সাধারণ আপেক্ষিকতার গবেষণায় একটি "সঠিক সমাধান"' হল টেন্সরক্ষেত্রসম্পন্ন একটি লরেঞ্জীয় মেনিফোল্ড যা সাধারণ পদার্থের (যেমন প্রবাহী) এবং অমহাকর্ষীয় ক্ষেত্রের (যেমন তড়িৎচুম্বকীয় ক্ষেত্র) উভয়ের দশাকাঠামো বর্ণনা করতে পারে।
সর্ণারিন টিপোচ

সর্ণারিন টিপোচ (; জন্ম ৭ জুন ১৯৮৬) একজন থাই ক্রিকেটার। তিনি ফেব্রুয়ারি ২০১৭ সালে মহিলা ক্রিকেট বিশ্বকাপ বাছাইপর্বে থাইল্যান্ডের মহিলা ক্রিকেট দলের নেতৃত্ব দিয়েছিলেন। ২০১৮ সালের জুনে, তাকে থাইল্যান্ডের অধিনায়ক হিসাবে ২০১৮ আইসিসি মহিলা ওয়ার্ল্ড টি-টোয়েন্টি বাছাইয়ের টুর্নামেন্টের জন্য মনোনীত করা হয়েছিল। তিনি ২০১৮ মহিলা টি-টোয়েন্টি এশিয়া কাপে ৩ জুন ২০১৮, থাইল্যান্ডের হয়ে তার মহিলা টি-টোয়েন্টি আন্তর্জাতিক (ডাব্লুটি টি২০আই)-এ আত্মপ্রকাশ করেছিলেন।
ফেব্রুয়ারি ২০১৯ এ, তিনি ছয় খেলায় ১৩টি উইকেট নিয়ে, আইসিসি মহিলা বাছাইপর্ব এশিয়া প্রতিযোগিতায় যৌথ সেরা উইকেট শিকারী ছিলেন।
আগস্ট ২০১৯-এ, স্কটল্যান্ডের ২০১৯ আইসিসি মহিলা বিশ্ব টি-টোয়েন্টি বাছাইপর্বের প্রতিযোগিতার জন্য তাকে থাইল্যান্ডের স্কোয়াডের অধিনায়ক মনোনীত করা হয়।
মাস্টার ধনরাজ

মাস্টার ধনরাজ (ধনরাজ মাস্টার হিসাবেও সমাদৃত) হচ্ছেন একজন ভারতের তামিলনাড়ুর সংগীতজ্ঞ, বহু-বাদ্যযন্ত্র বাজিয়ে।
তিনি অনেক কিংবদন্তি সংগীতজ্ঞদের গুরু হিসাবে পরিচিত, যাদের মধ্যে আছে মায়েস্ট্রো ইলাইয়ারাজা, মাদ্রাজের মোজার্ট এ আর রহমান, চেন্নাই-ভিত্তিক সংগীত শিক্ষক মি. এ আব্দুল সাত্তার (যিনি সংগীত পরিচালক হ্যারিস জয়রাজ, ডি ইমান, এস. থমন, এস.জে. সূর্য-এর গুরু এবং সংগীতের শিক্ষক হিসাবে ২৫ বছর ধারাবাহিক অবদানের জন্য ট্রিনিটি কলেজ লন্ডন থেকে শ্রেষ্ঠ (সংগীত) শিক্ষক পুরস্কার লাভ করেন), জনপ্রিয় ভারতীয় সংগীত পরিচালক বিদ্যাসাগর, জনপ্রিয় মালয়ালম সংগীত পরিচালক শ্যাম এবং দক্ষিণ ভারতের আরও উল্লেখযোগ্য সংগীতজ্ঞ।
ধনরাজ মাস্টারকে চেন্নাইয়ের পশ্চিমা সংগীতের মূল ভিত্তি হিসাবে বিবেচনা করা হত। তিনিই সেই ত্রয়ীদের মধ্যে একজন যিনি চেন্নাইকে পশ্চিমা শাস্ত্রীয় সংগীতের কেন্দ্রস্থল হয়ে উঠতে ভিত্তি গঠন করে দেন।
বিখ্যাত ছাত্রদের তালিকা
ব্রাহ্মী লিপিসমূহ

ব্রাহ্মী লিপি পরিবার হল কয়েকটি লিখন পদ্ধতির সমষ্টি, যেগুলি প্রাচীন ব্রাহ্মী লিপি থেকে উদ্ভূত হয়েছে। এগুলির প্রত্যেকটিই শব্দীয় বর্ণমালা লিপি। সমগ্র দক্ষিণ এশিয়া (পাকিস্তান ও আফগানিস্তান বাদে), দক্ষিণ-পূর্ব এশিয়া এবং মধ্য ও পূর্ব এশিয়ার কিছু অংশে এই লিপিগুলি প্রচলিত। এদের প্রত্যেকেই  প্রাচীন ভারতের ব্রাহ্মী লিপি থেকে সৃষ্ট হয়েছে। এই লিপিমালাগুলি কতকগুলি ভাষা-পরিবারের অন্তর্ভুক্ত ভাষায় ব্যবহৃত হয়। যথা – ইন্দো-ইওরোপীয়, দ্রাবিড়ীয়, তিব্বতি-বর্মী, মঙ্গোলীয়, অস্ট্রো-এশিয়াটিক, অস্ট্রোনেশীয় প্রভৃতি। এই লিপিগুলি জাপানের ‘কানা’ লিপির আভিধানিক বর্ণানুক্রমেরও উৎস হিসেবে পরিচিত।
পূর্বেই বলা হয়েছে, এই পরিবারের লিপিগুলি প্রাচীন ব্রাহ্মী লিপির বংশধর। মৌর্য সম্রাট অশোকের রাজত্বকালে (খ্রিস্টপূর্ব ৩ শতক) ব্রাহ্মী লিপির প্রকৃষ্ট ব্যবহার পরিলক্ষিত হয়, যা ঐ সময় রাজ্যের শাসন সংক্রান্ত নিয়ম-নির্দেশ লিপিবদ্ধ করতে ব্যবহৃত হত। অশোকের স্তম্ভ লেখমালাগুলিতে ব্রাহ্মী লিপির প্রকৃষ্ট নিদর্শন পাওয়া গিয়েছে। ব্রাহ্মীর সর্বাপেক্ষা নির্ভরযোগ্য উদাহরণটি হল খ্রিস্টপূর্ব ৪ শতকে লিখিত একটি স্তম্ভলিপি। উত্তর ভারতীয় ব্রাহ্মী থেকে গুপ্ত যুগে ‘গুপ্ত লিপি’র উদ্ভব হয়েছিল, যেটি মধ্যযুগে আরও নানা শাখায় বিভক্ত হয়ে ছড়িয়ে পড়ে, এদের মধ্যে উল্লেখযোগ্য হল – সিদ্ধং, শারদা ও নাগরী লিপি।
‘সিদ্ধং’ লিপি বৌদ্ধধর্মের বিকাশে গুরুত্বপূর্ণ ভূমিকা গ্রহণ করেছিল, প্রচুর বৌদ্ধ ‘সূত্র’ এর মাধ্যমেই লিখিত হয়। সিদ্ধং হস্তলিপি বর্তমানে  নিজস্ব অস্তিত্ব বজায় রেখেছে জাপানে। সম্ভবত বৌদ্ধধর্মের প্রচারকার্যের ফলেই জাপানের কানা বর্ণানুক্রম সৃষ্ট হয়েছে সিদ্ধং লিপি থেকেই।
দক্ষিণ ভারতীয় ব্রাহ্মীর মধ্যে প্রাচীন কন্নড়, পল্লব ও ভাট্টেলুত্তু লিপিই অধিক প্রসিদ্ধ। এই লিপিগুলি দক্ষিণ ও দক্ষিণতর এশিয়ায় নানা বিভাগে বিভক্ত হয়ে পড়ে।
ভাট্টিপ্রোলু খ্রিস্টপূর্ব ৩য় শতকে বৌদ্ধধর্মের প্রাণকেন্দ্রে পরিণত হয়, এবং এই স্থান থেকেই পূর্ব এশিয়ায় বৌদ্ধধর্ম প্রচারিত হয়। প্রসঙ্গত উল্লেখ্য, বর্তমানে তেলুগু লিপি এই ভাট্টিপ্রোলু বা কন্নড়-তেলুগু লিপি থেকেই উদ্ভূত হয়েছে।
প্রথমাবস্থায়, তামিল ব্রাহ্মী লিপিগুলি ধীরে ধীরে ঈষৎ পরিবর্তিত হতে থাকে, এই কারণেই বর্তমান তামিল লিপিটি অন্যান্য ভারতীয় লিপিগুলির থেকে ভিন্ন, এই লিপির বর্ণমালায় তুলনামূলকভাবে বর্ণসংখ্যা কম, এতে মহাপ্রাণ ও সঘোষ বর্ণগুলি পৃথকভাবে স্থান পায়নি।
এই লিপিগুলির প্রত্যেকটির মধ্যেই কিছু সাধারণ বৈশিষ্ট্য দেখা যায়, যদিও কিছু কিছু ক্ষেত্রে ব্যতিক্রমও থাকতে পারে। যথা:
নিচে ব্রাহ্মী লিপিজাত লিখন পদ্ধতিগুলির বর্ণমালার তুলনামূলক ছক দেওয়া হল, যার একই কলামে থাকা বর্ণগুলি ব্রাহ্মীর মূল একই বর্ণ থেকে সৃষ্ট হয়েছে। যথাক্রমে:
বর্ণগুলির ইংরেজি লিপ্যন্তর ISO 15919 এর মাধ্যমে করা হয়েছে।
তামিল: পল্লব গ্রন্থ বর্ণগুলি খাঁটি তামিলে ব্যবহৃত হয় না , কিন্তু বিদেশি শব্দগুলি লিখতে ব্যবহৃত হয়।
ব্রাহ্মী থেকে উৎপন্ন লিপিসমূহ।
ব্রাহ্মীর সর্বাপেক্ষা প্রাচীন লেখমালাটি খ্রিস্টপূর্ব ৩য় শতাব্দি পর্যন্ত নিজস্ব সত্তা বজায় রেখেছিল, এর পর থেকে এই লিপি আঞ্চলিক ভাবে নানা সংস্করণে বিভক্ত হয়ে পড়ে। ব্রাহ্মীর এই প্রক্রিয়াকরণ ৫ম শতাব্দিতে বিস্তৃত আকার ধারণ করে, তারপর মধ্য যুগে এর থেকে আরও নানা লিপির উৎপত্তি ঘটে। মূলত স্পষ্ট প্রভেদ পরিলক্ষিত হয় উত্তর ও দক্ষিণ ব্রাহ্মীর মধ্যে। উত্তরে গুপ্ত লিপির প্রভার ছিল সর্বাধিক এবং দক্ষিণে গ্রন্থ লিপি হিন্দু ধর্মের প্রসারের জন্য সমগ্র দক্ষিণ-পূর্ব এশিয়ায় ছড়িয়ে পড়ে।
লক্ষীছাড়া

লক্ষীছড়া ভারতের পশ্চিমবঙ্গ রাজ্যের কলকাতা ভিত্তিক একটি রক ব্যান্ড। ব্যান্ডটি ১৯৯৯ সালে গঠিত হয়েছিল। এই ব্যান্ডটি প্রাথমিকভাবে কলেজ ফেস্ট, হোটেল এবং পাবগুলিতে পেশাদারভাবে কাজ শুরু করে। ২০০১ সালে তারা তাদের প্রথম অ্যালবাম রেকর্ড করে। অ্যালবামটি বাণিজ্যিকভাবে সফল হয়নি তবে কলকাতার রেডিও চ্যানেলগুলিতে "কেয়ার করিনা" এবং "শুধু ছাই তোমায়" এর মতো কয়েকটি বড় হিট গান প্রদর্শিত হয়েছিল। ২০০১ সালের ডিসেম্বরে, প্রধান কণ্ঠশিল্পী সায়াক বন্দ্যোপাধ্যায় ব্যান্ডটি ছেড়ে যান। শুভজিৎ মুখোপাধ্যায় স্কুল ফেস্টে ব্যান্ডটির সাথে দেখা করার পরে ব্যান্ডে যোগ দিয়েছিলেন এবং তাদের সাথে কাজ করার আগ্রহ দেখিয়েছিলেন। ২০০৩ সালে তারা তাদের দ্বিতীয় স্টুডিও অ্যালবামটি রেকর্ড করে - "জীবন চাইছে অরো বেশি"। ২০০৪ সালে, ঋষভ রায় ব্যান্ডে যোগদান করেন এবং পরে ২০০৫ সালে "একা" নামে একটি নতুন অ্যালবাম রেকর্ড করেছিলেন, অ্যালবামটি একটি বিশাল সাফল্য ছিল। প্রধান গিটারিস্ট নীলাঞ্জন, ব্যক্তিগত প্রতিশ্রুতিবদ্ধ হয়ে দল ছেড়ে চলে যান, এবং এরপরেই বুয়া দ্বারা প্রতিস্থাপিত হন। ২০১২ সালে তিনি ব্যান্ডটিতে পুনরায় যোগদান করেছিলেন সুজয়ের বিদায় হিসাবে। শুভজিৎ জাতীয় দৃশ্যে সম্ভাবনার চেষ্টা করতে মুম্বই চলে যান, যা সায়াককে আবারও ব্যান্ডে যোগদানের পথ তৈরি করেছিল। তারা এখন কলকাতার সর্বাধিক সন্ধান করা এবং সর্বাধিক বেতনের বাংলা ব্যান্ডে পরিণত হয়েছে। সদস্যরা জী বাংলা টিভি-এর একটি অনুষ্ঠান হাউ মাই খাউতে বিচারক হিসাবে, ব্যান্ড-ই-মাতরম (প্রথম ও দ্বিতীয়), এবং "রক আইডল" সহ অসংখ্য কলেজের উৎসব জুড়ে ব্যান্ডের উপস্থিত থেকেছেন। তারা বর্তমানে তাদের পরবর্তী অ্যালবামের রেকর্ডিংয়ে ব্যস্ত, যা খুব আকর্ষণীয় উদ্যোগের প্রতিশ্রুতি দেয়, কারণ এতে কিছু পুরানো তবে স্মরণীয় গান থাকবে, যা সাজানো এবং বেশ আলাদাভাবে পরিবেশিত হবে।
তারা গঠনের বছরে একটি সফট রক ব্যান্ড হিসাবে কাজ শুরু করে। তবে ধীরে ধীরে রক এবং হার্ড রক হিসাবে পরিবর্তিত হয় এবং শেষ পর্যন্ত কলকাতার প্রথম প্রগতিশীল রক/ধাতব ব্যান্ডে পরিণত হয়।
ডিফ লেপার্ড, ভ্যান হ্যালেন, দ্য হু, ম্লেলেটি ক্রি, পিংক ফ্লয়েড, নেতৃত্বাধীন জেপেলিন, ডিপ বেগুনি, হোয়াইটস্নেক, উইঙ্গার, ড্রিম থিয়েটার, ইয়েস, কালেক্টিভ সোল, স্টিভ ভাই, হোয়াইট লায়ন, ফরেনার, প্রোডিজি, স্টিং, দ্য পুলিশ, স্টিভ ভাই, এক্সট্রিম, মেগাডেথ, দ্য বিটল্‌স, মেগাডেথ দ্য ডোর্‌স, পার্ল জ্যাম, পান্তেরা, পেন অফ স্যালভেশন, বব মার্লে, উইঙ্গার, কুইনসারচে, কোল্ডপ্লে, বন জোভি, রেড হট চিলি পেপার্স, ওয়েদার রিপোর্ট।
প্রতিষ্ঠার পর থেকে তারা চারটি স্টুডিও অ্যালবাম রেকর্ড করেছে এবং অনেক একক প্রকাশ করেছে, তারা আইসিএল টিম রয়েল বেঙ্গল টাইগারদের জন্য সংগীত গানের জন্যও সুর করেছেন। 
"মেঘ মল্লার" তাদের প্রথম অ্যালবাম যা তারা ২০০১ সালে আশা অডিও সংস্থার সাথে রেকর্ড করেছিল। অ্যালবামটি একটি বিশাল সাফল্য ছিল না, তবে কলকাতার রেডিও চ্যানেলগুলিতে "কেয়ার করিনা" এবং "শুধু ছাই তোমায়" এর মতো অনেকগুলি হিট গান প্রদর্শিত হয়েছিল।
আশা অডিও সংস্থার সাথে তাদের দ্বিতীয় স্টুডিও অ্যালবাম যা ২০০৩ সালে প্রকাশিত হয়েছিল। এই অ্যালবামটিতে কিছু বোনাস ট্র্যাক রয়েছে, যা পূর্ববর্তী অ্যালবাম "মেঘ মল্লারের" কিছু গানের পুনঃনির্মাণ ছিল।
তৃতীয় স্টুডিও অ্যালবাম ২০০৫ সালে প্রকাশিত হয়েছিল এবং একটি বিশাল সাফল্য পেয়েছিল। এটি কলকাতায় ১,৬০০ কপি বিক্রি হয়।
হান্না রাইনি

রাইনিকে ২০১৮ সালে এডিনবার্গ বিশ্ববিদ্যালয় ক্রিকেট ক্লাবের সভাপতি নির্বাচিত করা হয়েছিল। ২০১৯ সালের মে মাসে স্পেনের আইসিসি মহিলা বাছাইপর্ব ইউরোপ প্রতিযোগিতার জন্য তাকে স্কটল্যান্ডের দলে অন্তর্ভুক্ত করা হয়েছিল। আগস্ট ২০১৯ এ, স্কটল্যান্ডের ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে স্কটল্যান্ডের দলে অন্তর্ভুক্ত করা হয়।
নাজমুল হাসান জাহেদ

নাজমুল হাসান জাহেদ (জন্ম: ১৯৩০, মৃত্যু: ১৬ অগাস্ট ২০১০) বাংলাদেশ আওয়ামীলীগের রাজনীতিবিদ। ২০০১ সালের সংসদ নির্বাচনে হবিগঞ্জ-২ আসনে তিনি আওয়ামী লীগ থেকে নির্বাচিত সংসদ সদস্য ছিলেন।
নাজমুল হাসান জাহেদ হবিগঞ্জের বানিয়াচং উপজেলার কামালখানি গ্রামে জন্মগ্রহণ করেন। তার পিতা ছিলেন একজন ভূস্বামী। তার মায়ের নাম সৈয়দা সুফিয়া খাতুন। তার পূর্বপুরুষরা ছিলেন ঐ অঞ্চলের জমিদার। তিনি ব্র্যাকের প্রতিষ্ঠাতা চেয়ারম্যান স্যার ফজলে হাসান আবেদের বড় ভাই। তিনি বাংলাদেশ ন্যাশনাল টি কোম্পানির (এনটিসি) পরিচালক ছিলেন।
২০০১ সালের সংসদ নির্বাচনে হবিগঞ্জ-২ আসনে তিনি আওয়ামী লীগ থেকে নির্বাচিত সংসদ সদস্য ছিলেন।
নাজমুল হাসান জাহেদ ১৬ অগাস্ট ২০১০ সালে এ্যাপেলো হাসপাতালে বার্ধক্যজনিত কারণে তার মৃত্যু হয়। মৃত্যুকালে তার বয়স হয়েছিল ৮০ বছর। তাকে হবিগঞ্জের বানিয়াচংয়ে পারিবারিক গোরস্তানে দাফন করা হয়। তার সৃতিতে স্মরণে পারিবারিক ভাবে হবিগঞ্জের বানিয়াচং উপজেলায় "নাজমুল হাসান জাহেদ একাডেমি" প্রতিষ্ঠা করা হয়।
মান্ডি হাউজ মেট্রো স্টেশন

দিল্লি মেট্রোর সম্প্রসারণের তৃতীয় ধাপের অংশ হিসাবে, রাজীব চক স্টেশনের চাপ কমানোর জন্য মান্দি হাউস একটি ইন্টারচেঞ্জ স্টেশনে রূপান্তরিত করা হয়। ২০১৫ সালের শেষের দিকে একটি নতুন ৬.৮ কিলোমিটার লাইন কেন্দ্রীয় সচিবালয় থেকে কাশ্মির গেটের একটি নতুন স্টেশনে উঠে আসবে বলে আশা করা হয়। নতুন লাইনটি স্ট্যান্ডার্ড গেজের উপর নির্মিত হবে এবং বদরপুর করিডোরের সাথে যুক্ত করা হবে, এটিও স্ট্যান্ডার্ড গেজের সাথে চালিত। বিদ্যমান মান্ডি হাউস স্টেশনের ব্রডগেজ ট্র্যাক থাকায় মেট্রোর আধিকারিকরা এখন একই সাইটে একটি সমান্তরাল স্টেশন নির্মাণের পরিকল্পনা নিয়ে কাজ করছেন। 
মান্ডি হাউস মেট্রো স্টেশনে উপলব্ধ এটিএমের তালিকা-
মান্ডি হাউস দিল্লি মেট্রোর নীল এবং ভায়োলেট লাইনের মধ্যে ইন্টারচেঞ্জ স্টেশন হিসাবে কাজ করে।
শাস্তি (দ্ব্যর্থতা নিরসন)

শাস্তি বলতে একটি দল বা কোনো ব্যক্তির উপর অনাকাঙ্ক্ষিত বা অপ্রীতিকর পরিণতি চাপিয়ে দেওয়া বুঝায়।
শাস্তি দিয়ে আরো বুঝানো হতে পারে:
রাচেল স্কলেচ

২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ডের দলে যুক্ত করা হয়েছিল। তিনি ৭ জুলাই ২০১৮ সালে ওয়ার্ল্ড টি-টোয়েন্টি বাছাইপর্বে উগান্ডার বিপক্ষে স্কটল্যান্ডের হয়ে তার মহিলা টি২০ আন্তর্জাতিক (ডাব্লুটি২০আই)-এ অভিষেক করেছিলেন, যেখানে তাকে ম্যাচের সেরা খেলোয়াড় নির্বাচিত করা হয়েছিল। প্রতিযোগিতায় স্কটল্যান্ডের পক্ষে তিনি পাঁচটি ম্যাচে আট উইকেট নিয়ে হয়ে উঠেন প্রতিযোগিতার শীর্ষ উইকেট শিকারী।
২০১৯ সালের মে মাসে স্পেনে অনুষ্ঠিত আইসিসি মহিলা বাছাইপর্ব ইউরোপ প্রতিযোগিতার জন্য তাকে স্কটল্যান্ডের দলের দলীয় স্কোয়াডে যুক্ত করা হয়েছিল। আগস্ট ২০১৯ এ, স্কটল্যান্ডে অনুষ্ঠেয় ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে স্কটল্যান্ডের দলীয় স্কোয়াডে অন্তর্ভুক্ত করা হয়।
এলেন ওয়াটসন

আগস্ট ২০১৯ এ, তাকে ২০১৯ নেদারল্যান্ডস মহিলা কোয়াডরেঙ্গুলার সিরিজের জন্য স্কটল্যান্ডের দলীয় স্কোয়াডে যুক্ত করা হয়েছিল। তিনি ৯ আগস্ট ২০১৯-এ নেদারল্যান্ডসের বিপক্ষে স্কটল্যান্ডের হয়ে মহিলা টি২০আই-এ অভিষেক করেছিলেন। পরে একই মাসে, স্কটল্যান্ডে অনুষ্ঠেয় আইসিসি মহিলা বিশ্ব টুয়েন্টি২০ বাছাই প্রতিযোগিতার জন্য তাকে স্কটল্যান্ডের দলীয় স্কোয়াডে নেওয়া হয়েছিল।
মেট্রো রেলওয়ে, কলকাতা

<nowiki> </nowiki>কলকাতা মেট্রো রেলওয়ে ভারতের প্রাচীনতম মেট্রো ব্যবস্থার মালিক এবং পরিচালক। ২০১০ সালের ২৯ ডিসেম্বর, এটি রেলপথ মন্ত্রণালয় দ্বারা পরিচালিত ভারতীয় রেলের ১৭ তম অঞ্চল হয়ে ওঠে।
১৯৬৯ সালে, মেট্রোপলিটন পরিবহন প্রকল্পটি ভারতীয় রেলের অধীনে গঠিত হয়েছিল। ১৯৭১ সালে, এমটিপি কলকাতায় দ্রুতগামী গণপরিবহনের জন্য পাঁচটি রেলপথ তৈরির প্রস্তাব করে। সোভিয়েত বিশেষজ্ঞদের (লেনমেট্রোপ্রেক্ট) এবং পূর্ব জার্মান প্রকৌশলীদের সহায়তায় কলকাতা শহরের জন্য মেট্রোর লাইন সরবরাহের জন্য ১৯৭১ সালে একটি মাস্টার প্ল্যান প্রস্তুত করা হয়, যার মোট দৈর্ঘ্য ৯৭.৫ কিমি।
বর্তমানে এটি কলকাতা মেট্রো লাইন ১- এর মালিক এবং এটি পরিচালনা করে। নির্মাণ সমাপ্ত হওয়ার পরে সংস্থাটি অন্যান্য লাইনগুলি (৩, ৪, ৫, ৬) পরিচালনা করবে। জুলাই ২০১৯ থেকে, কেএমআরসি মেট্রো রেলওয়ে, কলকাতাকে লাইন ২-এর কার্যক্রম হস্তান্তর করেছে। 
এটি বর্তমানে কলকাতা মেট্রো লাইন ৪ নির্মাণ করছে। এটি নোয়াপাড়া থেকে বারাসত পর্যন্ত ১৬.৭৬ কিমি দীর্ঘ।
মেট্রো চেতনা, হিন্দিতে প্রকাশিত একটি ই-ম্যাগাজিন, কলকাতা মেট্রো রেলওয়ে দ্বারা প্রতি ৩ মাস অন্তঃর প্রকাশিত হয়। এটি প্রথম ২০১৭ সালে প্রকাশিত হয়েছিল এবং ২০১৮ সালে এটি বন্ধ রয়েছে।
বিশেষত প্রতি বছর দুর্গাপূজা এবং দীপাবলির সময় কিছু বিশেষ ব্যবস্থা এবং পরিষেবা প্রদান করা হয়। এইগুলো-
বক্স অফিস ইন্ডিয়া

বক্স অফিস ইন্ডিয়া হল একটি ভারতীয় চলচ্চিত্র বিষয়ক ওয়েবসাইট। বর্তমানে এই ওয়েবসাইটটির ট্রাফিক র‍্যাংকিং ৮৩,৬৬৫ . ২০১৪ সালের ২০শে জানুয়ারি নতুন বক্স অফিস ইন্ডিয়া ওয়েবসাইট সক্রিয় হয়।
বক্স অফিস ইন্ডিয়া ২০০৩ সালের ১০ই জুন চালু করা হয়। এর ডোমেইনের মালিক হল কনট্যাক্ট প্রাইভেসি ইনকর্পোরেটেড এবং ইন্টারনেট সফটওয়্যার ও সেবাদানকারী কোম্পানি টুকোস ইনকর্পোরেটেড এর রেজিস্টার করে। ভারত ছাড়াও পাকিস্তান, বাংলাদেশ, নেপাল ও বলিউডের চলচ্চিত্রে যেসব দেশে রপ্তানি করা হয় সেসব দেশ থেকে এই ওয়েবসাইট ভিজিট হয়ে থাকে। এর প্রতি দিনের পেজ ভিউ গড়ে ৮৩,৮৫৪ ও মাসে বিজ্ঞাপন থেকে $৭,৫৪৭ আয় করে। কয়েকটি শীর্ষস্থানীয় সংবাদপত্র এতে প্রকাশিত বক্স অফিস প্রতিবেদন তথ্যসূত্র হিসেবে ব্যবহার করে থাকে।
রুথ উইলিস

২০১৯ সালের মে মাসে স্পেনের আইসিসি মহিলা বাছাইপর্ব ইউরোপ প্রতিযোগিতায় তাকে স্কটল্যান্ডের দলীয় স্কোয়াডে যুক্ত করা হয়েছিল। আগস্ট ২০১৯ এ, স্কটল্যান্ডের ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য দলীয় স্কোয়াডে তার নাম ঘোষণা হয়।
অ-নবায়নযোগ্য শক্তি

অ-নবায়নযোগ্য শক্তি হলো এমন ধরনের জ্বালানি বা শক্তি যা নবায়ন করা যায় না এবং ব্যবহারের সঙ্গে সঙ্গে এর মজুত কমতে থাকে এবং সঞ্চয় সীমিত হওয়ার দরুন তা একসময় নিঃশেষ হয়ে যায়। অ-নবায়নযোগ্য শক্তি এমন উৎস থেকে আসে যা শেষ হয়ে যায় বা পুনরায় তৈরি হতে লেগে যায় আমাদের জীবনকাল, এমনকি অনেকগুলি বহু জীবনকালেও এটিকে পুনরায় পূরণ করা যায় না।
প্রায় সকল প্রকার জীবাশ্ম জ্বালানি এ শ্রেণির অন্তর্ভুক্ত। এদের মধ্যে রয়েছেঃ
সকল জীবাশ্ম জ্বালানি কার্বন বিভিন্ন প্রকরণ; যা দীর্ঘসময় ধরে (৩৬০-৩০০ মিলিয়ন বছর পূর্বে) গঠিত হয়েছে প্রাচীন পৃথিবীস্থ উদ্ভিদের বিভিন্ন অংশ হতে ভূ-গর্ভস্থ চাপ ও তাপের কারণে।
কাজী আয়াজ

আয়াজ ইবনে মুসা (৪৭৬ হি: - ৫৪৪ হি:) (; পূর্ণনাম: আবু ফজল আয়াজ ইবনে আমর ইবনে মুসা ইবনে আয়াজ আল ইবনে মুহাম্মদ ইবনে আব্দুল্লাহ ইবনে মুসা ইবনে আয়াজ আল-ইয়াহসুবি আল-সাবতি ) হিজরি পঞ্চ শতকের একজন মুহাদ্দিস। তিনি সেউটাতে জন্মগ্রহণ করেছিলেন যা পরবর্তীতে আল-মুরাবিত রাজত্বের অন্তর্ভুক্ত হয়। তিনি ছিলেন সেই শহরের বড় ইমাম এবং পরবর্তীকালে গ্রানাডা আমিরাতএর একজন ক্বারী।
তিনি স্পেন ও মরক্কোর সীমান্তবর্তী অঞ্চলে অবস্থিত 'সাবতাহ' নগরীতে ৪৭৬ হিজরিতে ইংরেজি সালের হিসেব অনুযায়ী ১০৮৩ খ্রিষ্টাব্দে জন্ম গ্রহণ করেন। তার জন্ম সাল সম্পর্কে একাধিক বর্ণনা পাওয়া যায়। এক বর্ণনায় উল্লেখ রয়েছে যে তিনি ৪৪৬ হিজরিতে জন্ম গ্রহণ করেন। অপর আরেকটি বর্ণনার অভিমত হলো - ৪৯৬ হিজরির শাবান মাসের মধ্য ভাগে তার জন্ম হয়। "'কাজী আয়াজ"-এর পূর্বপুরুষ স্পেনের অধিবাসী ছিল। তার দাদা প্রথমে মরক্কোর 'ফেজ' নগরীতে স্থানান্তরিত হন। পরবর্তীতে 'সাবতাহ'-এ বসবাস করতে শুরু করেন। জন্মের পর কাজী আয়াজ এখানেই লালিত পালিত হন। এজন্য তাকে 'সাবাতী'-ও বলা হয়।
প্রথম জীবনে তিনি তার শহরের উলামা মাশায়েখদের থেকে 'ইলম' অর্জন করেন। জ্ঞানার্জনের জন্য তিনি হাফিজে হাদিস কাজী আবু আলী গাসসানী (রাহ) এর সান্নিধ্য গ্রহণ করেন।, গভীর অধ্যাবসায়ে তার থেকে তিনি জ্ঞান অর্জন করেন। কাজী আবু আলী গাসসানীর মৃত্যুর পর কাজী আয়াজ জ্ঞান অর্জনের উদ্দেশ্যে স্পেনে চলে যান। সেখানকার তৎকালীন বড় বড় মনীষীদের কাছ থেকে ইলমে হাদিস ও অন্যান্য জ্ঞান অর্জন করে তার জ্ঞানের ভান্ডারকে আরও সমৃদ্ধিশীল করতে সক্ষম হন। কাজী আয়াজের শিক্ষক যারা ছিলেন তাদের মধ্যে উল্লেখযোগ্য হলেন -
এছাড়া আরও উল্লেখ্য যে, তিনি ফিকহ শাস্ত্রে আবু আবদুল্লাহ বিন ঈসা তামিমী ও কাজী আবু আবদুল্লাহ মুহাম্মদ বিন আবদুল্লাহ আল মুসবিল-এর নিকট থেকে জ্ঞান অর্জনে ফায়দা লাভ করেন। উল্লেখযোগ্যের তালিকায় তার আরও কয়েকজন শিক্ষকের নাম পাওয়া যায় - যাদের কাছ থেকে তিনি ইলমে হাদিস সহ বিভিন্ন বিষয়ের জ্ঞান অর্জন করেন :
কাজী আয়াজ (রাহ) সাবতায় বিচারকের পদ লাভ করেন এবং সেখানে তিনি কিছুকাল বিচারকের দায়িত্ব পালন করেন। পরবর্তীতে তিনি গ্রানাডার বিচারকের দায়িত্ব পালন করেন। সুবিজ্ঞ ফকিহ মুহাম্মদ বিন হামাদাহ সাবতি বলেন, কাজী আয়াজ ২৮ বছর বয়সে বিতর্কে অংশ নেন। আর তার বয়স যখন ৩৫, তখন তিনি বিচারকের আসনে অধিষ্ঠিত হন।
এই পুস্তকটি স্পেন ও পাশ্চাত্যের নৃপতিদের ইতিহাস সংবলিত। এতে 'সাবতাহ'-এর ইতিহাস সহ সেখানকার আলিমদের কথাও লিপিবদ্ধ হয়েছে।
এই বইটি মুয়াত্তা ইমাম মালেক, বুখারি শরিফ ও মুসলিম শরিফের ব্যাখ্যা গ্রন্থের সমার্থক।
এটা ইমাম আবু আবদুল্লাহ মুহাম্মদ বিন আলী আল মা-জরি (মৃত্যুঃ ৫৩৬ হি:) এর প্রণীত মুসলিম শরিফের ব্যাখ্যা গ্রন্থ - "আল মুয়াল্লিম বি ফাওয়ায়িদি কিতাবি মুসলিম ।"
এটি হাদিস শাস্ত্রে প্রণীত। এতে ইমাম আবু আবদুল্লাহ আবদুর রহমান বিন আল-কাসিম (৯১ হি:) এর রচিত - "আল মাদুনাহ ফি ফুরুয়িল মালেকিয়া" গ্রন্থের কিছু কিছু বিষয়ে আপত্ত্বিও বর্ণিত হয়েছে।[] গ্রন্থটি "তামবিহাত" নামেও প্রসিদ্ধি লাভ করে। শাহ আবদুল আজিজ মুহাদ্দিস দেহলভি (রাহ) বলেন, - "এই শাস্ত্রে এটার মতো আর কোনো গ্রন্থ রচিত হয়নি ।" [ ]
এটি কাজী আয়াজের শায়খ ও শিক্ষাগুরুদের আলোচনা সংবলিত।
ইহা হযরত শায়খ আবু আলী আল-হুসাইন বিন মুহাম্মদ আস-সারকাসতি আল-আন্দলুসী আস-সাদাফি (মৃত্যু : ৫১৪ হিঃ) এবং তার শায়খগণের আলোচনা সংবলিত পুস্তক। 
তিনি ৫৪৪ হিজরিতে (১১৪৯ খ্রিষ্টাব্দ) মরক্কোয় মৃত্যুবরণ করেন।
দিল্লি হাট আইএনএ মেট্রো স্টেশন

স্টেশনের প্রথম স্তরে গোলাপী লাইনের প্ল্যাটফর্ম রয়েছে এবং এর পরে একটি যোজক হলুদ লাইনের বিদ্যমান প্ল্যাটফর্মের দিকে নিয়ে যাবে। 
কিদওয়াই নগর থেকে দিল্লি পরিবহন কর্পোরেশন যে বাসগুলি মেট্রো স্টেশনে বাস পরিষেবা প্রদান করে সেই বাসগুলি নম্বর- ৫০৫, ৪৩৩, ৬২৪লিঙ্কএসটিএস, ৪৬০, ৫০২, ৫৪৮সিএএল, ৫৬৮, ৪৬৯সিএল, ৫৭৮, ৫৮৮, ৫৬৯, ৭৯৪, ৫১৬, ৪৩৩সিএল।
দ্য নাম্বারস (ওয়েবসাইট)

দ্য নাম্বারস হল চলচ্চিত্র বিষয়ক তথ্যের ওয়েবসাইট। এতে কৌশলগত ও অ্যালগরিদম পদ্ধতিতে বক্স অফিস আয় সম্পর্কিত তথ্য প্রকাশ করা হয়। এছাড়া এই কোম্পানিটি চলচ্চিত্রের প্রকল্প বিষয়ক গবেষণা সেবা ও আয়ের পূর্বানুমান করে থাকে।
১৯৯৭ সালে ব্রুস ন্যাশ ওয়েবসাইটটি চালু করেন।
শওনা কাভানাঘ

২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের স্কোয়াডে অন্তর্ভুক্তি পায়। জুলাই ২০১৮ সালে, তিনি আইসিসি উইমেনস গ্লোবাল ডেভলপমেন্ট স্কোয়াডেও খেলেন। অক্টোবরে ২০১৮, ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য আয়ারল্যান্ডের দলীয় স্কোয়াডে তার নাম অন্তর্ভুক্ত করা হয়েছিল।
আগস্ট ২০১৯ এ, স্কটল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলীয় স্কোয়াডে রাখা হয়েছিল।
রেডিফ.কম

রেডিফ.কম হল একটি ভারতীয় সংবাদ, তথ্য, বিনোদন ও ক্রয়-বিক্রয়ের ওয়েব পোর্টাল। এটি ১৯৯৬ সালে চালু হয়। এর সদর দফতর মুম্বইয়ে অবস্থিত, এবং বেঙ্গালুরু, নয়াদিল্লি ও নিউ ইয়র্ক সিটিতে এর শাখা অফিস রয়েছে।
১৯৯৬ সালে Rediff.com ডোমেইন নামটি রেজিস্টার করা হয়। শুরুর দিকের এর পণ্যসমূহ ছিল ইমেইল সেবা রেডিফমেইল, এবং ইলেকট্রনিক্স ও যন্ত্রাংশ ব্রিক্রয়ের অনলাইন মার্কেট রেডিফ শপিং।
২০০১ সালের এপ্রিলে রেডিফ.কম "ইন্ডিয়া অ্যাব্রড" সংবাদপত্রটি অধিগ্রহণ করে। ২০০৭ সালে একটি মাল্টিমিডিয়া প্লাটফর্ম রেডিফ আইশেয়ার প্রকাশিত হয়। ২০১০ সালে মোবাইল প্লাটফর্মের জন্য ইমেইল সেবা প্রদানের লক্ষ্যে রেডিফমেইল এনজি চালু করে। ২০১২ সালে রেডিফ নিউজের জন্য রেডিফ এর অ্যান্ড্রয়েড অ্যাপ চালু করে।
২০১৬ সালের এপ্রিলে অতিরিক্ত ব্যয়ের কারণে কোম্পানিটি ন্যাসড্যাক শেয়ার বাজার থেকে তালিকাভুক্তি বাতিলের সিদ্ধান্ত নেয়।
চাতলপাড় ইউনিয়ন

চাতলপাড় বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
অবিভক্ত বাংলার অন্যতম বৃহৎ নদী মেঘনার তীরে অবস্থিত চাতলপাড় তৎকালীন ত্রিপুরা জেলার একটি ইউনিয়ন। রাজধানী কলকাতা থেকে সুদূর করিমগঞ্জ পর্যন্ত বিস্তৃত ভূখণ্ডের যোগাযোগের মাধ্যম ছিল একমাত্র নদীপথ। চাতলপাড় স্টিমারঘাট থাকায় ব্যবসা বাণিজ্যের ক্ষেত্রে এর গুরুত্ব সীমাহীনভাবে বৃদ্ধি পেয়েছিল। ক্রমে চাতলপাড় বাজারটি বিশাল হয়ে উঠেছিল এবং এর ব্যাপ্তি ঘটেছিল আশেপাশের বেশ ক'টি জেলায়। সোনালী আঁশ নামে খ্যাত পাটের ফলন এই এলাকায় অধিক হওয়ায় ব্রিটিশ সরকারের অনুমোদিত তিনটি বিখ্যাত জুট কোম্পানীর অফিস চাতলপাড়ে স্থাপিত হয়েছিল। ফলে চাতলপাড়ের বাণিজ্যিক পরিচিতির মাত্রা অধিক বৃদ্ধি পায়।
চাতলপাড় ইউনিয়নের আয়তন ৫,৮৩৯ একর (২৩.৬৩ বর্গ কিলোমিটার)। এটি নাসিরনগর উপজেলার সর্ব-পশ্চিমে অবস্থিত। উপজেলা সদর থেকে সড়কপথে এ ইউনিয়নের দূরত্ব প্রায় ৪১ কিলোমিটার। এ ইউনিয়নের পূর্বে ভলাকুট ইউনিয়ন ও সরাইল উপজেলার পাকশিমুল ইউনিয়ন, দক্ষিণে সরাইল উপজেলার পাকশিমুল ইউনিয়ন ও অরুয়াইল ইউনিয়ন, পশ্চিমে মেঘনা নদী ও কিশোরগঞ্জ জেলার বাজিতপুর উপজেলার মাইজচর ইউনিয়ন এবং উত্তরে মেঘনা নদী ও কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়ন অবস্থিত।
চাতলপাড় ইউনিয়ন নাসিরনগর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ১৪টি মৌজায় বিভক্ত এবং মোট গ্রাম ১৮টি।
২০১১ সালের আদমশুমারি অনুযায়ী চাতলপাড় ইউনিয়নের মোট জনসংখ্যা ৪৪,০৮৬ জন। এর মধ্যে পুরুষ ২২,১১৭ জন এবং মহিলা ২১,৯৬৯ জন। মোট পরিবার ৮,১৮৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৮৬৬ জন। মৌজা ও গ্রামভিত্তিক এ ইউনিয়নের জনসংখ্যা উল্লেখ করা হল:
২০১১ সালের আদমশুমারি অনুযায়ী চাতলপাড় ইউনিয়নের সাক্ষরতার হার ৩৮.৮%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ২টি দাখিল মাদ্রাসা ও ৯টি প্রাথমিক বিদ্যালয় রয়েছে।
চাতলপাড় ইউনিয়ন নাসিরনগর উপজেলাধীন ইউনিয়ন হলেও সড়কপথে যোগাযোগের ক্ষেত্রে সরাইল উপজেলা সদর হয়ে যাতায়াত সহজতর। এ ইউনিয়নে যোগাযোগের প্রধান সড়ক অরুয়াইল-চাতলপাড় সড়ক। প্রধান যোগাযোগ মাধ্যম সিএনজি চালিত অটোরিক্সা এবং মোটর সাইকেল। এছাড়া এটি মেঘনা নদীর অববাহিকায় হওয়ায় নৌপথে নাসিরনগর, ভৈরব, কুলিয়াচর, অষ্টগ্রাম, বাজিতপুর, দিরাই, লাখাই সহ বিভিন্ন স্থানে যাতায়াত করা যায়।
চাতলপাড় ইউনিয়নের পশ্চিম ও উত্তর সীমান্ত দিয়ে বয়ে চলেছে মেঘনা নদী। এছাড়া রয়েছে বেমালিয়া নদী।
চাতলপাড় ইউনিয়নের প্রধান ৩টি হাট/বাজার হল চাতলপাড় বড়বাজার, চাতলপাড় চকবাজার এবং চাতলপাড় গরুর বাজার।
ভলাকুট ইউনিয়ন

ভলাকুট বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
লোকমুখে শোনা যায়, অনেক বিশিষ্ট ভদ্র লোক এই গ্রামে বাস করত। তাই এই গ্রামটি ভদ্রকোট নামে পরিচিত ছিল। কালক্রমে ভদ্রকোট থেকে ভলাকুট নামকরণ করা হয়।
ভলাকুট ইউনিয়নের আয়তন ৭,৬৩৯ একর (৩০.৯১ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার পশ্চিমে অবস্থিত এ ইউনিয়নের উত্তরে গোয়ালনগর ইউনিয়ন, পূর্বে কুণ্ডা ইউনিয়ন, দক্ষিণে সরাইল উপজেলার পাকশিমুল ইউনিয়ন এবং পশ্চিমে চাতলপাড় ইউনিয়ন, মেঘনা নদী ও কিশোরগঞ্জ জেলার অষ্টগ্রাম উপজেলার বাঙ্গালপাড়া ইউনিয়ন অবস্থিত।
ভলাকুট ইউনিয়ন নাসিরনগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ১০টি।
২০১১ সালের আদমশুমারি অনুযায়ী ভলাকুট ইউনিয়নের মোট জনসংখ্যা ২৮,১১৪ জন। এর মধ্যে পুরুষ ১৪,২৫০ জন এবং মহিলা ১৩,৮৬৪ জন। মোট পরিবার ৫,২৮৭টি। জনসংখ্যার ঘনত্ব প্রতি বর্গ কিলোমিটারে প্রায় ৯০৯ জন। মৌজা এবং গ্রামভিত্তিক এ ইউনিয়নের জনসংখ্যা উল্লেখ করা হল:
২০১১ সালের আদমশুমারি অনুযায়ী ভলাকুট ইউনিয়নের সাক্ষরতার হার ২৯.৭%। এ ইউনিয়নে ১টি মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
ভলাকুট ইউনিয়নে যোগাযোগের প্রধান সড়ক ভলাকুট সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া নৌপথেও এ ইউনিয়নে যোগাযোগ করা যায়।
ভলাকুট উপজেলার উত্তর সীমান্ত দিয়ে বয়ে চলেছে লংগন নদী। এছাড়া রয়েছে মাছুয়া খাল, পাগলা খাল এবং আড়াইলা খাল।
ভলাকুট ইউনিয়নের প্রধান ৪টি হাট/বাজার হল ভলাকুট বাজার, খাগালিয়া বাজার, বাঘী বাজার এবং কুঠই বাজার।
কুণ্ডা ইউনিয়ন

কুণ্ডা বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
একসময় এ এলাকায় হিন্দুদের বসবাস ও আধিপত্য বিস্তার ছিল। পাক-ভারত বিভক্তি এবং বাংলাদেশের স্বাধীনতার পরে হিন্দু সম্প্রদায়ের কিছু অংশ ভারতে চলে যান। তৎকালিন সময়ের হিন্দুদের বিশেষ একটি খাবারের নাম 'কুণ্ডা'কে কেন্দ্র করে এই ইউনিয়নের নামকরণ করা হয় বলে অনেকের ধারণা। লোক মুখে আরও শোনা যায়, কোড়া নামক পাখিরা এই এলাকায় বাস করত। কোড়া নাম থেকে কুণ্ডা নামের উৎপত্তি হয়।
কুণ্ডা ইউনিয়নের আয়তন ৭,২৩৭ একর (২৯.২৯ বর্গ কিলোমিটার)। নাসিরনগর উপজেলা সদর থেকে প্রায় ৮ কিলোমিটার দক্ষিণ-পশ্চিমে অবস্থিত এ ইউনিয়নের পূর্বে গোকর্ণ ইউনিয়ন ও নাসিরনগর ইউনিয়ন, উত্তরে গোয়ালনগর ইউনিয়ন, পশ্চিমে ভলাকুট ইউনিয়ন ও সরাইল উপজেলার পাকশিমুল ইউনিয়ন এবং দক্ষিণে সরাইল উপজেলার কালিকচ্ছ ইউনিয়ন ও নোয়াগাঁও ইউনিয়ন অবস্থিত।
কুণ্ডা ইউনিয়ন নাসিরনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ১০টি মৌজায় বিভক্ত এবং মোট গ্রাম ১০টি।
২০১১ সালের আদমশুমারি অনুযায়ী কুণ্ডা ইউনিয়নের মোট জনসংখ্যা ২৫,৭৭৫ জন। এর মধ্যে পুরুষ ১২,৩৭৫ জন এবং মহিলা ১৩,৪০০ জন। মোট পরিবার ৪,৯৪৬টি। জনসংখ্যার ঘনত্ব প্রতি বর্গ কিলোমিটারে প্রায় ৮৮০ জন। মৌজা এবং গ্রামভিত্তিক জনসংখ্যা নিচে উল্লেখ করা হল:
২০১১ সালের আদমশুমারি অনুযায়ী কুণ্ডা ইউনিয়নের সাক্ষরতার হার ২৮.৩%। এ ইউনিয়নে ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
কুণ্ডা ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। যে কোন যানবাহনে যোগাযোগ করা যায়।
কুণ্ডা ইউনিয়নের উপর দিয়ে প্রবাহিত হচ্ছে বলভদ্রা নদী এবং কাস্তি নদী। এছাড়া রয়েছে চামারী খাল, কাটুইনা খাল এবং যুগীর খাল।
কুণ্ডা ইউনিয়নের প্রধান হাট/বাজার হল কুণ্ডা চকবাজার। এছাড়া রয়েছে তুল্লাপাড়া মোড় বাজার এবং নয়া বাজার।
গোয়ালনগর ইউনিয়ন

গোয়ালনগর বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
লোকমুখে শোনা যায়, হিন্দু গোয়াল সম্প্রদায়ের বেশির ভাগ লোক এই গ্রামে বাস করত, তাই গ্রামের নামকরণ হয় গোয়ালনগর এবং গোয়ালনগর গ্রামের নামানুসারে ইউনিয়নের নামকরণ করা হয়।
গোয়ালনগর ইউনিয়নের আয়তন ৬,০১৬ একর (২৪.৩৫ বর্গ কিলোমিটার)। নাসিরনগর উপজেলা সদর থেকে প্রায় ১০ কিলোমিটার উত্তর-পশ্চিমে অবস্থিত এ ইউনিয়নের দক্ষিণে পাকশিমুল ইউনিয়ন ও কুণ্ডা ইউনিয়ন; পূর্বে নাসিরনগর ইউনিয়ন, বুড়িশ্বর ইউনিয়ন ও হবিগঞ্জ জেলার লাখাই উপজেলার লাখাই ইউনিয়ন; উত্তরে মেঘনা নদী, কিশোরগঞ্জ জেলার অষ্টগ্রাম উপজেলার কলমা ইউনিয়ন ও বাংগালপাড়া ইউনিয়ন এবং পশ্চিমে মেঘনা নদী ও কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়ন অবস্থিত।
গোয়ালনগর ইউনিয়ন নাসিরনগর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ১৪টি।
২০১১ সালের আদমশুমারি অনুযায়ী গোয়ালনগর ইউনিয়নের মোট জনসংখ্যা ১৭,১৩২ জন। এর মধ্যে পুরুষ ৮,৫৬১ জন এবং মহিলা ৮,৫৭১ জন। মোট পরিবার ৩,০৮৪টি। জনসংখ্যার ঘনত্ব প্রতি বর্গ কিলোমিটারে প্রায় ৭০৪ জন। মৌজা এবং গ্রামভিত্তিক জনসংখ্যা নিচে উল্লেখ করা হল:
২০১১ সালের আদমশুমারি অনুযায়ী গোয়ালনগর ইউনিয়নের সাক্ষরতার হার ৩৫.৮%। এ ইউনিয়নে ১টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
গোয়ালনগর ইউনিয়নে যোগাযোগের প্রধান উপায় নৌপথ। এছাড়া পায়ে হেঁটে ও রিক্সা যোগে উপজেলা সদরে যাতায়াত করা হয়। এটি নাসিরনগর উপজেলার সবচেয়ে দুর্গম ও অবহেলিত ইউনিয়ন।
গোয়ালনগর ইউনিয়নের উত্তর ও পশ্চিম পাশ দিয়ে মেঘনা নদী বয়ে চলেছে। এছাড়া এ ইউনিয়নের উল্লেখযোগ্য খালগুলোর মধ্যে রয়েছে কাটাকালির খাল, খগেন্দ্র বাবুর খাল, লালুয়ারটুক বড় খাল, মাইজখোলার আরিয়াল খাল, ইন্দার বিল খাল, মজন খাল, কুড়ের খাল এবং মাছমা ইন্দু পাড়ার খাল।
গোয়ালনগর ইউনিয়নের প্রধান হাট/বাজার হল গোয়ালনগর বাজার।
ডি ইমান

ইমানুয়েল বসন্ত দিনকরণ (ডি. ইমান হিসাবেই সবচেয়ে বেশি পরিচিত; জন্ম: ২৪ জানুয়ারি ১৯৮৩) হচ্ছেন একজন ভারতীয় চলচ্চিত্র সংগীত পরিচালক, সুরকার ও গায়ক, তিনি প্রধানত তামিল, তেলুগু, হিন্দি, কন্নড় ও মালয়ালম চলচ্চিত্র শিল্পে কাজের জন্য পরিচিত। তার সংগীত পরিচালক হিসাবে প্রথম চলচ্চিত্র "থামিজন", যা ২০০২ সালে মুক্তি পায়। এখন পর্যন্ত তিনি ১০০টিরও উপরে চলচ্চিত্রে সংগীতে সুরারোপ করেছেন।
ইমান ভারতের চেন্নাইয়ে জন্মগ্রহণ করেন। তার বাবার নাম জে. ডেভিড কিরুবাক্কারা দাস, যিনি একজন শিক্ষক ছিলেন। ইমান প্রারম্ভিক জীবন থেকেই সংগীত শিখা শুরু করেন। তার প্রারম্ভিক জীবন চেন্নাইয়ে কাটান এবং পরবর্তীতে তিনি চেন্নাইয়ের ডন ভোস্ক বিদ্যালয় ও পরে পাচাইয়াপ্পা কলেজে পড়াশোনা করেন। তিনি মাদ্রাজ বিশ্ববিদ্যালয় থেকে তার মাস্টার্স ডিগ্রী অর্জন করেন।
তিনি ২০০৮ সালের ২৪ এপ্রিল মনিকা রিচার্ডকে বিয়ে করেন, ডি. ইমানের ভেরনিকা ডোরথি ইমান ও ব্লেসিকা ক্যাথি ইমান নামে দুজন কন্যা সন্তান রয়েছে।
আতাউর রহমান মাজারভুঁইয়া

আতাউর রহমান মাজারভুঁইয়া হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০০৬ সাল থেকে ২০১৬ সাল পর্যন্ত তিনি আসাম বিধানসভায় কাটিগঢ়া বিধানসভা কেন্দ্রের বিধায়ক হিসেবে দায়িত্ব পালন করেছেন।
২০১৯ আইএসএসএফ বিশ্বকাপ

২০১৯ আইএসএসএফ বিশ্বকাপ হল আই এস এস এফ বিশ্বকাপের ২০১৯ বার্ষিক সংস্করণ যা,আন্তর্জাতিক শুটিং স্পোর্ট ফেডারেশন দ্বারা নিয়ন্ত্রিত.
এই বিশ্বকাপ সিরিজটি ২০২০-র টোকিও অলিম্পিকের যোগ্যতা অর্জনের টুর্নামেন্ট। এখনো পর্যন্ত পদক তালিকায় ভারত শীর্ষে রয়েছে।
সিন্ধু শ্রীহার্শা

ভারতের বেঙ্গালুরুতে জন্ম, শ্রীহার্শা নয় বছর বয়স থেকে ক্রিকেট খেলছে। তিনি ভারত ‘এ’ এবং ভারত অনূর্ধ্ব-২১ দলের প্রতিনিধিত্ব করেছেন। ২০১৫ সালের নভেম্বরে, তিনি আমেরিকান ক্রিকেট দলের হয়ে পাকিস্তান জাতীয় মহিলা ক্রিকেট দলের বিপক্ষে দুটি টি-টোয়েন্টি ম্যাচ খেলেছিল, পাকিস্তানের ওয়েস্ট ইন্ডিজ সফরের পরে এটি ছিল দুদলের উক্ত ফরম্যাটের প্রথম খেলা।
মে ২০১৯ সালে, ফ্লোরিডায় অনুষ্ঠিত আইসিসি মহিলা বাছাইপর্ব আমেরিকাস প্রতিযোগিতার জন্য তিনি আমেরিকা যুক্তরাষ্ট্রের স্কোয়াডের অধিনায়ক নির্বাচিত হয়েছিলেন, এবং বলা হয়েছিল যে তারা যদি বাছাইপর্ব জিতে তাহলে দলটি হবে "চমকপ্রদ" দল। তিনি আমেরিকা যুক্তরাষ্ট্রের হয়ে কানাডার বিপক্ষে ১৭ মে ২০১৯ তারিখে আমেরিকাস বাছাইপর্বে মহিলা টি২০ আন্তর্জাতিকে অভিষেক করেছিলেন। প্রথম দুটি ম্যাচে জয়ের সাথে আমেরিকা একটি অপ্রত্যাশিত ২-০ ব্যবধানে লিড নেওয়ার পরপর আমেরিকাস বাছাইপর্ব জয়লাভ করে। শ্রীহার্শা, তিন ম্যাচের সিরিজে ৮০ রান নিয়ে শীর্ষস্থানীয় রান সংগ্রহকারী ছিলেন। আমেরিকাস বাছাইপর্ব প্রতিযোগিতা বিজয়ের পর, শ্রীহার্শা বলেছিলেন "এটি আশ্চর্যজনক! আট বছর পরে গ্লোবাল বাছাইপর্বে যাওয়া মার্কিন যুক্তরাষ্ট্র ক্রিকেটের জন্য এটি একটি বিশাল জয়"।
আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আমেরিকান স্কোয়াডের অধিনায়ক হিসাবে তাকে মনোনীত করা হয়েছিল।
ক্র্যাব নেবুলা

ক্র্যাব নেবুলা বা "কাঁকড়া নীহারিকা" (ক্যাটালগভুক্ত নাম এম১, এনজিসি১৯৫২, টরাস এ) হল বৃষ তারকামণ্ডলে অবস্থিত একটি সুপারনোভার অবশিষ্টাংশ। উইলিয়াম পারসনস, রস-এর ৩য় আর্ল, ১৮৪০ সালে একটি ৩৬-ইঞ্চি টেলিস্কোপে মহাজাগতিক বস্তুটি পর্যবেক্ষণ করে একটি চিত্র এঁকেছিলেন, যা একটি কাঁকড়ার মত আকৃতিসম্পন্ন; এভাবেই এটি বর্তমান নাম পেয়েছে। নীহারিকাটি ১০৫৪ সালে চীনা জ্যোতির্বিজ্ঞানীদের পর্যবেক্ষণকৃত একটি উজ্জ্বল সুপারনোভার উৎসস্থল। এটিই ছিল প্রথম আবিষ্কৃত মহাজাগতিক বস্তু যার সঙ্গে ঐতিহাসিক কোন পর্যবেক্ষণের সম্পর্ক রয়েছে।
নীহারিকাটির আপাত ব্যাস ৮.৪, (শনি গ্রহের চাঁদ টাইটানের সমতুল্য) যা খালি চোখে দেখা যায় না, তবে উপযুক্ত পরিবেশে দূরবীক্ষণে দেখা যেতে পারে। নীহারিকাটি আকাশগঙ্গা ছায়াপথের পার্সিয়াস বাহুতে অবস্থিত, এবং পৃথিবী থেকে দূরত্ব প্রায় । এর ব্যাস প্রায় , এবং আদি সুপারনোবার বর্জিত শক্তির ফলে বর্তমানে ~ বেগে ক্রমবর্ধমান রয়েছে।
নেবুলারটির কেন্দ্রে ক্র্যাব পালসার অবস্থিত, যার ব্যাস এবং ৩০.২ বার প্রতি সেকেন্ড হারে ঘুর্ণায়মান। নিউট্রন তারাটি নিয়মিত গামা রশ্মি থেকে শুরু করে বেতার পর্যন্ত বিকিরণ প্রদান করে। ৩০ keV এর অধিক এক্স-রশ্মি এবং গামা রশ্মি শক্তির পর্যবেক্ষণে সাধারণত ক্র্যাব নেবুলাই আকাশের সবচেয়ে উজ্জ্বল উৎস, এবং ১০ TeV এরও বেশি ফ্লাক্স পরিমাপ করা হয়েছে। নেবুলাটির বিকিরণের মাধ্যমে এর আলোকে বাধাদানকারী মহাজাগতিক বস্তুসমূহের পর্যবেক্ষণ করাও সম্ভব হয়েছে। ১৯৫০ এবং ১৯৬০ দশকে সুর্যের করোনা (সৌরমুকুট) পর্যবেক্ষণে ওই স্থান দিয়ে আগত ক্র্যাব নেবুলার বেতার বিকিরণ ব্যবহার করা হয়েছিল। ২০০৩ সালে শনির টাইটান উপগ্রহের বায়ুমণ্ডলের পুরুত্ব পরিমাপ করা হয়েছিল ক্র্যাব নেবুলার এক্স-রশ্মিকে এর বাধাদানের পরিমাণ থেকে।
অও (জনগোষ্ঠী)

অও হলো ভারতের আসাম অঞ্চলের ব্রহ্মপুত্র উপত্যকায় বসবাসকারী একটি জাতিগোষ্ঠী। উপমহাদেশে বসবাসকারী অন্যান্য জাতিগোষ্ঠীর চেয়ে এরা আকৃতিতে বেশ লম্বা।
বর্তমানে অওরা আসাম অঞ্চলের ব্রহ্মপুত্র উপত্যকায় ছড়িয়ে-ছিটিয়ে বসবাস করলেও একসময় তাদেরকে ত্রিপুরা ও পার্বত্য চট্টগ্রামেও দেখা যেতো।
অও উপজাতি তিনটি শাখায় বিভক্ত - চোঙলি, মোঙসেন ও চঙকি; যার প্রতিটিই আবার একাধিক উপশাখায় বিভক্ত।
অওগণ গড়ে প্রায় পাঁচ ফুট আট ইঞ্চি দীর্ঘকায় হয় এবং এদের গায়ের রং তামাটে, কেশ কুঞ্চিত, দেহ যথেষ্ট লোমশ, নাক চ্যাপ্টা এবং মুখমন্ডল কিছুটা মঙ্গোলীয়দের মতো বিস্তৃত।
এদের পুরুষগণ সাধারণত স্বল্প কাপড় পরিধান করলেও নারীরা এক থেকে দেড় গজ লম্বা ও বিশ থেকে ত্রিশ ইঞ্চি চওড়া পরিচ্ছদ লেংটির মতো করে পিধান করে। অবিবাহিত মেয়েরা ফিতা দিয়ে বক্ষ বন্ধন করে; কিন্তু বিবাহিতা মেয়েদের বক্ষ উন্মুক্ত থাকে। তারা প্রাকৃতিকভাবে প্রাপ্ত লতাপাতা, চামড়া, পাখির পালক ও নানারকম পাথরের অলঙ্কার পরিধান করে থাকে।
এদের ধর্ম কতিপয় পূজা-অর্চনা ও বলি প্রথায় পরিচালিত হয় যাতে দেবতাকে তুষ্ট ও অপদেবতাকে প্রতিহত করার জন্য অহরহ বলি দেয়া হয়। আত্মা, পরজন্ম, জীবন ও মৃত্যু সম্পর্কে এদের ধারণা খুবই সরল এবং তাদের ধর্মে নৈতিকতা কোনো গুরুত্বপূর্ণ বিষয় নয়।
অওরা সমগোত্রীয়দের মধ্যে বিবাহ করে না। বিবাহ সংঘটিত হওয়ার আগে পাত্র প্রাথমিকভাবে নির্বাচিত পাত্রীর সঙ্গে কিছুকাল সহবাস করে এবং এতে পছন্দ হলে পাত্রীর মা-বাবা পাত্রপক্ষের নিকট বিবাহের প্রস্তাব পাঠায়; আর, পছন্দ না হলে প্রস্তাব আসার আগেই পাত্রীর সঙ্গ ত্যাগ করতে হয়।
প্রবিষ্ট উপাত্ত

কম্পিউটার বিজ্ঞানে প্রবিষ্ট উপাত্ত বলতে বহির্বিশ্ব থেকে কোনও কম্পিউটারের প্রক্রিয়াকরণ ব্যবস্থার ভেতরে সরাসরি কিংবা কম্পিউটারের প্রান্তীয় কোনও যন্ত্রাংশের ভেতরে যে উপাত্ত সরবরাহ করা হয়, তাকে বোঝায়। উপাত্ত সরবরাহ করার প্রক্রিয়াটিকে উপাত্ত প্রবিষ্টকরণ বলে। ইংরেজি পরিভাষায় প্রবিষ্ট উপাত্ত এবং উপাত্ত প্রবিষ্টকরণ প্রক্রিয়া --- উভয়কেই "ইনপুট" () বলে।
কম্পিউটারে উপাত্ত প্রবেশ করানোর জন্য যেসব প্রান্তীয় যন্ত্রাংশের সহায়তা নেওয়া হয়, তাদেরকে প্রবিষ্টকারী যন্ত্রাংশ বলে। যেমন মাউস, কিবোর্ড, স্পর্শসংবেদী পর্দা (টাচস্ক্রিন), মাইক্রোফোন, ওয়েবক্যাম, টাচপ্যাড, ট্র্যাকপ্যাড, ছবির স্ক্যানার, ইত্যাদি।
অনেক ইংরেজিভিত্তিক কম্পিউটার ভাষা তথা প্রোগ্রামলিখন ভাষাতে (যেমন ভিজুয়াল বেসিক) কম্পিউটার যন্ত্রকে প্রক্রিয়া করার জন্য উপাত্ত দিতে চাইলে "ইনপুট" (Input) নামের একটি বিশেষ চাবিশব্দ ব্যবহার করা হয়।